Besseri Ziite hets mim Fride vo Utrecht im 1713i gäh. Savoye het Sizilie und Teili vom Herzogtum Mailand vo Schpanie übercho, de Aalass für d Herzög sich ab do König z nenne. Im 1720i hei d Savoyer Sizilie gäge Sardini iituschet und s Herzogtum Savoye mit Sardinie zum Königriich Sardinie zämeglegt. Nach de französische Revolution vo 1789 isch au Savoye - wii ganz Europa - ins Fadechrüüz vo Frankriich cho. Scho im September 1792 hei Revolutionstruppe s Land bsetzt. 1801, noch vor em Endi vom Heilige Römische Riich, isch Savoye us em Riich usgschide. Bim Wiiner Kongress vo 1815 isch Savoye wider zum Königriich Sardinie cho. Sardinie het dann mit französischer Unterstützig e wichtigi Rolle bi de Bildig vo eme einige Italie gschpilt. S Herrscherghuus Savoye, wo jetzt König vo Italie sind worde, hei zum Dank ihrs Schtammland und d Grafschaft Nizza am 24. März 1860 an Frankriich abträte.